CELEX: 62014TN0065
Language: fi
Date: 2014-01-28 00:00:00
Title: Asia T-65/14: Kanne 28.1.2014 – Bank Refah Kargaran v. neuvosto

5.5.2014   
            
            
               FI
            
            
               Euroopan unionin virallinen lehti
            
            
               C 135/43
            
         Kanne 28.1.2014 – Bank Refah Kargaran v. neuvosto
   (Asia T-65/14)
   2014/C 135/55
   Oikeudenkäyntikieli: ranska
   
      Asianosaiset
   
   
      Kantaja: Bank Refah Kargaran (Teheran, Iran) (edustaja: asianajaja J.-M. Thouvenin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 15.11.2013 annetun neuvoston täytäntöönpanoasetuksen (EU) N:o 1154/2013 siltä osin kuin se koskee kantajaa
            
         
               —
            
            
               kumoamaan 15.11.2013 annetun neuvoston päätöksen 2013/661/YUTP siltä osin kuin se koskee kantajaa
            
         
               —
            
            
               toteamaan, että kantajaan ei sovelleta 23.3.2012 annettua neuvoston asetusta (EU) N:o 267/2012
            
         
               —
            
            
               toteamaan, että kantajaan ei sovelleta päätöstä 2010/413/YUTP
            
         
               —
            
            
               toissijaisesti kumoamaan näiden vaatimusten kahdessa ensimmäisessä luetelmakohdassa mainitun täytäntöönpanoasetuksen ja päätöksen 20.1.2014 lukien
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen.
   
               1)
            
            
               Ensimmäinen kanneperuste, joka perustuu SEUT 296 artiklan vastaisiin puutteellisiin perusteluihin, koska täytäntöönpanoasetuksessa, jolla kantaja merkitään niiden henkilöiden ja yhteisöjen luetteloon, joihin rajoittavat toimenpiteet kohdistuvat, ei nimenomaisesti mainita, minkä oikeudellisen perustan nojalla se on annettu.
            
         
               2)
            
            
               Toinen kanneperuste, joka perustuu oikeudellisen perustan puuttumiseen, koska täytäntöönpanoasetuksen oikeudellisena perustana on asetus N:o 267/2012 (1), jonka osalta on todettava, että sitä ei sovelleta kantajaan, koska se on yhtäältä annettu SEUT 296 artiklassa vahvistetun perusteluvelvollisuuden ja SEUT 215 artiklan vastaisesti ja koska sen 23 artiklan 2 kohdan d alakohta, joka on oikeudellisena perustana kantajan merkitsemiselle asetuksen N:o 267/2012 liitteessä IX olevaan luetteloon, on toisaalta ristiriidassa Euroopan unionin perussopimusten ja perusoikeuskirjan kanssa.
            
         
               3)
            
            
               Kolmas, neljäs, viides ja kuudes kanneperuste, jotka perustuvat i) oikeudelliseen virheeseen, ii) tosiseikkoja koskevaan virheeseen ja ilmeiseen arviointivirheeseen, iii) puolustautumisoikeuksien ja tehokkaan oikeussuojan loukkaamiseen ja iv) suhteellisuusperiaatteen loukkaamiseen.
            
         
               4)
            
            
               Seitsemäs kanneperuste, joka perustuu siihen, että päätöksen 2010/413 (2) 20 artiklan 1 kohdan c alakohdan, joka on oikeudellisena perustana kantajalle määrätylle seuraamukselle, osalta on todettava, että sitä ei sovelleta kantajaan, koska kyseinen säännös on ristiriidassa perussopimusten, perusoikeuskirjan ja suhteellisuusperiaatteen kanssa. Kantaja väittää, että päätös kantajan merkitsemisestä niiden henkilöiden ja yhteisöjen luetteloon, joihin rajoittavat toimenpiteet kohdistuvat, on näin ollen kumottava.
            
         
               5)
            
            
               Kahdeksas kanneperuste, joka perustuu siihen, että riitautettu seuraamus on tullut lainvastaiseksi 20.1.2014 alkaen, koska neuvosto on myöntänyt kyseisenä päivänä, että Iran ei ole enää jatkanut ydinalan toimia, jotka olivat seuraamuksen syy. Kantaja väittää, että seuraamus menettää näin ollen kohteensa.
            
         
      (1)  Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annettu neuvoston asetus (EU) N:o 267/2012 (EUVL L 88, s. 1).
   
      (2)  Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annettu neuvoston päätös 2010/413/YUTP (EUVL L 195, s. 39).